Šiaulių gidas

XII-OJO TARPTAUTINIO AKORDEONO MUZIKOS FESTIVALIO-KONKURSO UŽDARYMO KONCERTAS „LINKSMASIS AKORDEONAS“
2018-11-10 16:00 (Europe/Moscow) | Koncertų salė „Saulė”
Tarptautinis akordeono muzikos festivalis-konkursas „Linksmasis akordeonas“ Šiaulių mieste ir apskrityje rengiamas jau dvyliktą kartą. Tai tradiciniu tapęs ir Šiaulių miestą reprezentuojantis renginys. Šiaulių Sauliaus Sondeckio menų gimnazija šį festivalį organizuoja nuo 1997 m. kas antri metai.
Festivaliuose skamba įvairių tautų, įvairių epochų, įvairių žanrų muzika, kurią atlieka solistai, įvairios sudėties ansambliai, orkestrai, chorai. Kuriant festivalio programas bendradarbiaujama su miesto ir šalies meniniais kolektyvais, kitų šalių atlikėjais. Organizuojamuose konkursuose sulaukiama jaunųjų atlikėjų iš Latvijos, Estijos, Baltarusijos, Ukrainos, Lenkijos ir kitų šalių. Vertinimo komisijoje dirba žinomi šių šalių pedagogai ir atlikėjai.
Šiais metais tarptautinis festivalis-konkursas „Linksmasis akordeonas“ skamba jau dvyliktą kartą. Jis tęsiasi nuo ankstyvo pavasario iki vėlyvo rudens.
Lapkričio 10 dieną vyks festivalio baigiamasis koncertas. Koncerto I dalis – tai kolektyvo „Folk in Jazz“ pasirodymas.
Koncerto II dalyje dalyvaus konkurso laureatai ir svečiai, akordeonų kvintetas „Mozaika“, Šiaulių Sauliaus Sondeckio menų gimnazijos mokinių, absolventų ir Šiaulių miesto akordeono mokytojų akordeonų orkestras, Šiaulių kultūros centro choreografijos studija „Aušrelė“.
Kviečiame šiauliečius ir miesto svečius kartu paklausyti nuotaikingos akordeono muzikos.
„Folk in Jazz“
DALIA DĖDINSKAITĖ, smuikas (Lietuva/Austrija)
GLEB PYŠNIAK, violončelė (Lietuva)
EVELINA PABARČIŪTĖ, vokalas (Belgija/Lietuva)
TADAS MOTIEČIUS, akordeonas (Lietuva)
„Folkloro džiazas – lietuviškos liaudies dainos džiaze ir klasikoje“ – tai projektas, jungiantis tris svarbiausias Lietuvos muzikos tradicijas: liaudies dainas, klasikinę muziką ir džiazą. Programa, sudaryta iš 12 dainų, pristatys penkių Lietuvos etnografinių regionų – Aukštaitijos, Dzūkijos, Suvalkijos, Žemaitijos ir Mažosios Lietuvos liaudies muziką. Dainos improvizacijos bus atliekamos derinant klasikinės muzikos ir džiazo stilius bei formas. Specialiai šiam projektui kuriamos aranžuotės ir improvizacijos, tačiau muzikai siekia išlaikyti originalią dainų prasminę formą bei harmoniją. Programoje skleisis spontaniška ir subtili muzikos interpretacija. Ją kurs vieni ryškiausių naujosios kartos Lietuvos muzikų: smuikininkė Dalia Dėdinskaitė, violončelininkas Gleb Pyšniak, vokalistė Ugnė Bakanauskaitė ir akordeonininkas Tadas Motiečius.

Koncertas BAROKO AISTROS
2018-11-10 18:00 | „Polifonijos” salė
Lapkričio 10 d. 18:00 val. kviečiame į Šiaulių kamerinėje salėje vyksiantį koncertą „Baroko aistros“.

Baroko muzikos atlikimo meno atgimimas visoje Europoje byloja apie nepaprastai turtingą šio nevienalyčio laikotarpio muzikos emocinę ekspresiją, įkvepiančią tiek atlikėjus, tiek klausytojus. Vokalinėje muzikoje ji išreikšta per glaudžią žodžio ir muzikos sintezę, suteikiančią išskirtinę progą nuovokiam atlikėjui tapti gyvu, išraiškingu ir įtaigiu kūrėju interpretatoriumi, kalbančiu tiesiai klausytojui į širdį.
Koncertine programa Baroko aistros įvairių kraštų kompozitorių kūriniais pasakosime kokią plačią emocinės ekspresijos amplitudę aprėpia baroko muzika. Tuo pačiu siekiame akcentuoti ir tai, jog šio laikotarpio muzika nėra vien tik istorinis palikimas, mažai ką bendra turintis su mūsų jausmais bei pasaulėvoka. Ši programa – tai bandymas išskleisti prabėgusios epochos emocinį muzikos lauką šiuolaikinio žmogaus akimis, perteikti muzikinės ir emocinės epochų sąšaukos aktualumą. Koncerte skambės ryškiausių baroko epochos kompozitorių kūriniai. Juos atliks virtuoziškumu bei dramatizmu išsiskiriantis kontratenoras Algirdas Bagdonavičius, spalvų turtingumu pasižyminti mecosopranas Nora Petročenko drauge su Kauno styginių kvarteto ir klavesino skambesiu.

Dainininkė NORA PETROČENKO yra dažnai kviečiama atlikti klasikinį koncertinį repertuarą, dalyvauti įvairiuose operų pastatymuose Prancūzijoje, Portugalijoje, Vokietijoje ir Lietuvoje. Svari atlikėjos repertuaro dalis tenka baroko ir šiuolaikinei muzikai.
ALGIRDAS BAGDONAVIČIUS turi didelę įvairių muzikinių epochų ir žanrų kūrinių atlikimo patirtį – nuo renesanso iki šiuolaikinės muzikos. Solistas aktyviai koncertuoja, yra dainavęs JAV, Italijoje, Vokietijoje, Rumunijoje, Švedijoje, Norvegijoje, Austrijoje ir Slovėnijoje.
VAIVA EIDUKAITYTĖ-STORASTIENĖ – respublikinių bei tarptautinių konkursų dalyvė irlaureatė, senosios muzikos specialistė. Kaip solistė ir kamerinių ansamblių artistė ji dalyvavo „Gaidos“, Thomo Manno, „Jaunos muzikos“, Kristupo vasaros, „Banchetto musicale“, „Klaipėdos muzikos pavasario“,„Europa musicale“ ir kt. festivaliuose, „Didžiajame muzikų parade“, programoje „Baroko kelias“; nuolat dalyvauja įvairiuose senosios muzikos projektuose.
V. Eidukaitytė surengė keletą senosios muzikos rečitalių, ji yra ansamblio „Affectus“ narė; dalyvauja istorinio šokios trupės „Festa cortese“ programose. Nuo 2010 m. ji yra Lietuvos kamerinio orkestro klavesinininkė.

KAUNO STYGINIŲ KVARTETAS dažnai tituluojamas kūrybiškiausiu, gyvybingiausiu ar tiesiog geriausiu tokio pobūdžio kolektyvu mūsų šalyje. Platus skirtingų epochų ir stilių muzikos repertuaras leidžia šiam kolektyvui aktyviai propaguoti baroko epochos, klasikinę, šiuolaikinę lietuvių bei užsienio autorių muziką. 2012 m. už nuopelnus Lietuvos kultūrai ir menui įvertintas Lietuvos Respublikos Vyriausybės premija.

Bilietų kaina 10 ir 7 € (nuolaida taikoma moksleiviams, studentams, senjorams ir neįgaliems pateikus pažymėjimą).
NAUJIENA!!! – Koncertų ciklo „Muzika pro atvirą langą“ ABONEMENTAI. 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.

Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60

Kitus koncertų ciklo „Muzika pro atvirą langą“ koncertus galite rasti paspaudę nuorodą: http://www.polifonija.lt/n/wp-content/uploads/2018/08/ruduo-ziema-afisa-A2-psl.jpg
Daugiau informacijos: www.polifonija.lt ir www.facebook.com/polifonijalietuva

Romantinė komedija "Silvija"
2018-11-13 18:00 | Koncertų salė „Saulė”
Tai istorija apie santuoką ir šunį.
Pjesės autoriui, žymiam amerikiečių rašytojui A.R. Gurney, kūrinį patikėjus prodiuseriui, buvo atsisakyta statyti spektaklį, mat jame pagrindinį šuns-kalės vaidmenį turėjo atlikti moteris. Prodiuseris buvo įsitikinęs, kad tai per agresyvus vaidmuo ir žiūrovai tam nepasiruošę. Tačiau autorius nenuleido rankų ir pjesę davė perskaityti vienai įtakingiausių Niujorko teatro prodiuserių. Ji pritarė, kad žmonės tai turi pamatyti ir pjesė išvydo dienos šviesą. Su didele rizika pirmąjį šuns-kalės vaidmenį atliko aktorė Sarah Jessica Parker. Po šios premjeros žaibišku greičiu pasklido kalbos, bilietai buvo išparduodami akimirksniu.
Istorija buvo sužavėti ne tik Brodvėjaus gerbėjai Amerikoje. Ji apkeliavo visą pasaulį nuo Prancūzijos iki Kinijos ir dabar atvyksta į Lietuvą!
Istorija prasideda nuo to, kai Gregas priglaudžia šunį-kalę. Vienintelis jos panašumas su žmonėmis yra žmogiškas vardas – Silvija. Tačiau į vyro šeimą įsibrovusi kalė pradeda griauti visą šeimyninį gyvenimą. Gregas taip ją įsimyli, kad pradeda su Silvija kalbėtis, netgi elgtis kaip su žmogumi. Artėjant katastrofai šeimoje Grego žmona Keitė liepia vyrui pasirinkti: arba Silvija, arba ji.
Režisierius: Arvydas Lebeliūnas
Dailininkas ir scenografas: Artūras Šimonis
Vaidina: Ramūnas Šimukauskas, Eglė Mikulionytė, Ieva Zelionkaitė, Taura Kvietkinskaitė

Data: 2018.11.13
Laikas: 18 val.
Vieta: Šiauliai, Koncertų salė „Saulė”
Adresas: Tilžės g. 140, Šiauliai 76350
Bilietus galima įsigyti: https://www.bilietai.lt/lit/renginiai/teatras/komedija/romantine-komedija-silvija-259423/

Interaktyvus spektaklis - šou vaikams "Šunyčiai skuba į pagalbą".
2018-11-14 18:00 | Koncertų salė „Saulė”
Didžiulė įspūdingų šunyčių komanda pasiruošusi nerti į nepaprastus nuotykius su vaikais.
Nuostabūs, ypatingų galių turintys šuniukai atsakingai saugo vietos gyventojus.
Vieną dieną šuniukas Everestas gauna laiškutį su pagalbos prašymu, tad visa komanda negali likti abejinga svetimai nelaimei ir puola į pagalbą. Kad nugalėtų nelaimes, jiems reikės daug padirbėti ir nugalėti visas kliūtis, kurias sutiks savo kelyje. Kad pasiektų numatytus tikslus, šuniukams teks nuvykti į kitas planetas, išskirstyti meteorų lietų (iš didelių balionų, skrendančių virš žiūrovų galvų), susirasti naujų draugų robotų. Be to, jiems teks daug ko išmokti: nugalėti savo baimę, pasitikėti savimi, išmokėti veikti ir, svarbiausia, tikėti stebuklais. Herojai patirs nepaprastų ir neįtikėtinų stebuklų bei supras, kad skleidžiamas gėris grįžta gerumu.
Nuoširdūs herojai tikrai nepaliks abejingų širdžių!
Laukiame Jūsų!

Data: 2018.11.14
Laikas: 18 val.
Vieta: Šiauliai, Koncertų salė „Saulė”
Adresas: Tilžės g. 140, Šiauliai 76350
Bilietus galima įsigyti: https://www.bilietai.lt/lit/renginiai/koncertai/sunyciai-skuba-i-pagalba-259949/
Kaina: 10,20 eur

Koncertas "Gelmė šaukia gelmę"
2018-11-15 18:00 | „Polifonijos” salė
„Gelmė šaukia gelmę” poetei Angelei Kielienei atminti
Įkvėpta mamos, šviesaus atminimo poetės Angelės Kielienės dukra Kamilė Kielaitė kartu su pianistu ir kompozitoriumi Rytu Linge sukūrė muzikos ir poezijos prisodrintą, meilės ir vilties kupiną istoriją. Per daug metų sukaupta Angelės Kielienės poezija atgyja šių dienų klausytojui, taip stipriai ieškančiam tikrų išgyvenimų, tikro jausmo, nesuvaidintų emocijų ir ramybės.
Koncertą atliks:
Kamilė Kielaitė-Sienkevič (vokalas, gitara)
Rytas Lingė (Fortepijonas)
Bilietai: https://www.ticketmarket.lt/lt/e/renginys/gelme-saukia-gelme-polifonijos-sale-bilietai

„HIPERBOLĖ tribute band“ koncertas
2018-11-15 19:00 | Koncertų salė „Saulė”
Renginio data — 2018 m. lapkričio 15 d.
Renginio pradžia: 19:00 val.
Renginio vieta: Didžioji salė

Renginio organizatorius — VšĮ ”Vilnita”

Bilieto kaina:
11.00 – 13.00 €

Vytauto Kernagio dainų koncertas
2018-11-15 19:00 | Šiaulių arena
Lapkričio 15 d. kviečiame Jus į Vytauto Kernagio dainų vakarą. Klaipėdos valstybinio muzikinio teatro solistų koncertas skirtas 10-osioms V. Kernagio mirties metinėms paminėti.
Maestro kūryba visada atrodė šalia – amžina, daugeliui lengvai pasiekiama ir iki skausmo pažįstama.
Visiems artimas savo dainomis maestro V. Kernagis žmonių širdyse visada išliks savo kūrybos dėka.
SOLISTAI: Aurelija Dovydaitienė, Šarūnas JUŠKEVIČIUS, Jadvyga Grikšienė, Rasa Ulteravičiūtė, Virginijus Pupšys, Tadas Jakas, Kęstutis Nevulis

I. Starošaitės ir Ž. Žvagulio jubiliejinis turas „Visko per mažai“
2018-11-16 18:00 | Koncertų salė „Saulė”
Šie metai ypatingi Žvagulių šeimai, nes tai jubiliejiniai metai. Irena ir Žilvinas jau 20 metų kuria bendrą buitį, o net 25 metus dalinasi viena scena.
Koncertas Šiauliuose koncertų salėje „Saulė“ lapkričio 16 d. 18 val.
Bilietai čia.
Ir scenoje, ir šeimoje per visą laiką buvo visko ir daug: „Jeigu mes glaustomės – tai būtent to ir norime, jeigu net neapsikabiname – tuo momentu norime būtent to. Po tiek metų mes nebenorime apgaudinėti nei vienas kito, nei savo klausytojų. Esame tikri ir atviri tiek namuose, tiek scenoje. Tai suvokti prireikė, kaip matot, net 25-erių metų, tai turbūt šie metai mums yra tokie „susitaikymo“ metai“.
„Nebesistengiame vienas kito pakeisti, auklėti, tiesiog norime atšvęsti savo jubiliejų su didele pagarba vienas kitam”, – kalbėjo Irena.
Charizmatiškasis Žilvinas ir energingoji Irena kviečia Jus į gyvo garso, išskirtinį, jubiliejinį koncertą, kuriame nuskambės geriausios visų laikų dueto dainos ir negirdėtos šeimos istorijos.
Na, o kokie Irena ir Žilvinas bus Jūsų mieste? Tai pamatyti ir išgirsti turės progą net 30 Lietuvos miestų ir miestelių. Iki susitikimo nuoširdumo kupiname, šeimos jubiliejiniame koncerte!
Labai Jūsų lauksime!
Visas naujienas apie koncertinį turą galite rasti:
FB https://www.facebook.com/zzvagulis/
FB https://www.facebook.com/irenastarosaiteofficial/
WB http://zuzi.lt/

Ekskursija „Mistiškieji Šiauliai“
2018-11-16 18:00
Gidė Danguolė Parnarauskaitė lauks prie fontano „Trys paukščiai“, Draugystės pr. 25
Trukmė 1,5 val.
Norite pamatyti ir pažinti mūsų miestą kitaip? Kviečiame į Šiaulių miesto – trečiąjį pagal senumą bulvarą Europoje.
Įdomu? Puiku! Juk smalsumas yra pažinimo variklis. Vadinasi, Jūs esate neabejingi paslaptims. Ir kas gi, jei ne paslaptys, labiau kutena mūsų smalsumą? Egzistuoja nepažintos ir pažintos paslaptys. Nepažintas paslaptis sunku atskleisti, o pažintas paslaptis sunku neatskleisti. Nors Šiaulių pėsčiųjų bulvaras šiandien yra atviras visiems, tačiau jo atmintyje – ne viena nutylėta istorija.
Ekskursijos ,,Mistiškieji Šiauliai“ metu narpliosime kai kurias miesto bulvare slypinčias meilės ir kitas paslapčių paslaptis.
Ekskursijos pradžia nuo „Trijų paukščių“ fontano (Draugystės pr. 25, Šiauliai) iki „Tūkstantmečio tiltų“ (Vilniaus g.–Žemaitės g. sankryža, Šiauliai): 1,28 kilometro pažintos ir nepažintos paslapties.Mistiškuoju bulvaru Jus lydės gidė Danguolė.
Bilieto kaina 3 Eur
Būtina išankstinė registracija el. paštu tic@siauliai.lt arba tel. (8 – 41) 523 110.

Knygų mugė
2018-11-17 11:00 | P. Višinskio viešoji biblioteka
Lapkričio 17 d. Šiaulių apskrities Povilo Višinskio viešoji biblioteka kviečia visus šiauliečius ir miesto svečius į Šiaulių knygų mugę. Šių metų Knygų mugės šūkis „Įkvėpkime Lietuvą“, kuriuo siekiama prisidėti prie Šiaulių, kaip stipraus regiono kultūros centro, kūrimo, mažinti kultūrinę atskirtį tarp sostinės ir Lietuvos regionų, įkvėpti jaunus žmones kurti savo gimtajame mieste, skatinti visuomenę skaityti, suteikti galimybę susipažinti su knygų ir meno naujienomis, dalyvauti kultūrinėje, meninėje, edukacinėje veikloje.
Kaip ir kasmet mugėje sutiksite nacionalinių ir regiono leidėjų, kultūriniuose renginiuose susipažinsite su žinomais rašytojais, profesionaliais menininkais ir atlikėjais, turėsite galimybę su jais pabendrauti akis į akį, įsigyti jų darbų ir gauti autografą. Sudalyvausite jaunimo diskusijoje aktualiomis šių dienų temomis, taip pat Jūsų lauks daugybė edukacinių užsiėmimų, kuriuose galėsite išbandyti savo žinias ir kūrybingumą.
Nepraleiskite progos, nes į „Knygų mugę“ atvykusios leidyklos, knygų autoriai ir įvairaus meno atstovai suteiks galimybę susipažinti su naujausia literatūra, pažinti įvairias vaizduojamojo meno formas, sužinoti naujausias knygų skaitymo tendencijas ir įsigyti mylimų autorių knygų, o plačioje edukacinių užsiėmimų programoje sau įdomią veiklą ras kiekvienas lankytojas.

ŠIAULIŲ KNYGŲ MUGĖS KULTŪRINIŲ RENGINIŲ PROGRAMA
II aukšto fojė
11.00 val. Knygų mugės atidarymas.
19.00 val. Knygų mugės uždarymas. Koncertuoja „Afrikietiški būgnai“.
Konferencijų salė
11.30 val. Stalo teatro spektaklis visai šeimai „Stebuklingas sodas“ pagal Selmos Lagerliof kūrinį „Legenda apie Kalėdų rožę“. Rež. Saulė Degutytė.
13.00 val. Aktorės Monikos Šaltytės ir Forumo teatro pasirodymas. Pokalbis su vaikų rašytoja Kristina Gudonyte. Moderuoja Monika Šaltytė.
14.30 val. Liutauro Degėsio esė knygos „Apatiniai gyvenimo drabužiai“ pristatymas. (Lietuvos rašytojų sąjungos leidykla, 2018). Dalyvauja autorius, moderuoja prof. Vytautas Bikulčius.
16.00 val. Lauros Sintijos Černiauskaitės romano „Šulinys“ pristatymas (Lietuvos rašytojų sąjungos leidykla, 2018). Dalyvauja autorė, moderuoja prof. Džiuljeta Maskuliūnienė.
17.30 val. Igo (Ryga, Latvija) grafikos darbų parodos, skirtos Latvijos nepriklausomybės 100-mečiui, pristatymas. Dalyvauja autorius, Arvydas Juozaitis, prof. Vaidotas Janulis.
18.00 val. Arvydo Juozaičio esė rinkinio „Tėvynės tuštėjimo metas 2000–2017“ pristatymas (Alma littera, 2017). Dalyvauja autorius.
Mažoji salė
11.30 val. Dailininko Andriaus Seselsko grafikos darbų albumo su Onos Jautakės eilėmis „Sielos sodai“ pristatymas (Leidėja – Jurgitos ir Andriaus Seselskų šeima, 2018). Dalyvauja autorius, rašytoja Ona Jautakė. Moderuoja Jurgita Seselskienė.
13.00 val. Mindaugo Jono Urbono romano „Šimtmečių melancholija“ pristatymas (Lietuvos rašytojų sąjungos leidykla, 2017). Dalyvauja autorius, moderuoja Mindaugas Laurinaitis.
14.30 val. Jaunimo diskusija: „(Į)kvėpk Lietuvą“. Dalyvauja Šiaulių miesto mero pavaduotojas Domas Griškevičius, pedagogas ir Jaunimo reikalų tarybos narys Malik Agamalijev, festivalio „Šiaulių naktys“, Šiaulių jaunimo organizacijų asociacijos „Apskritasis stalas“, Šiaulių tolerantiško jaunimo, Nešališko politinės stebėsenos tinklo „Žinau, ką renku“ atstovai. Moderuoja Andrius Skuolis.
16.00 val. Prof. Vytauto Bikulčiaus paskaita „Kur veda Piekielnis?“ (Prancūzų romanas šiandien). François-Henri Désérable knygos „Toks ponas Piekielnis“ pristatymas (Lietuvos rašytojų sąjungos leidykla, 2018).
Didžioji skaitykla
11.30 val. Ramunės Murauskienės knygos „(Ne)tobulos mamos užrašai“ pristatymas (Alma littera, 2017). Dalyvauja autorė, moderuoja Tomas Pauliuščenka.
13.00 val. Konkurso „Exlibris. Atkurtai Lietuvai – 100“ apdovanojimai, katalogo ir knygos-albumo pristatymas (ŠAVB, 2018). Moderuoja prof. Vaidotas Janulis.
14.30 val. Rolando Parafinavičiaus romano „Fotografas“ pristatymas (Leidybos namai „Balto“, 2018). Dalyvauja autorius, moderuoja prof. Džiuljeta Maskuliūnienė.
16.00 val. M. P. E. Martynenko knygos „Be penkių minučių pasaulio pradžia“ pristatymas (Tyto Alba, 2017). Dalyvauja autorius, moderuoja Roberta Stonkutė.
Kino salė
13.00 val. Meninis filmas „Skrydis per Atlantą“. Rež. Raimondas Vabalas, Lietuvos kino studija, 1983.
17.30 val. Meninis filmas „Vaikai iš Amerikos viešbučio“. Rež. Raimundas Banionis, Lietuvos kino studija, 1990.
Meno ir muzikos skaitykla
13.00 val. Diskusija su Vita Morkūniene apie Tėvą Stanislovą, knygos „Pokalbiai Tėvo Stanislovo celėje“ antrojo leidimo pristatymas (Baltos lankos, 2018). Autorės fotografijų parodos „Paberžės šviesos“, skirtos Tėvo Stanislovo metams, pristatymas. Dalyvauja autorė, prof. Vaidotas Janulis. Moderuoja doc. Dalia Jakaitė.
14.30 val. Dainiaus Junevičiaus knygos „Abdonas Korzonas – pirmasis Vilniaus vaizdų fotografas“ pristatymas (Vilniaus dailės akademijos leidykla, 2018). Dalyvauja autorius, Virginijus Kinčinaitis.
Abonementas
13.00 val. Vydūno ir Ajurvedos klubas: projekto „Idealios Sveikatos Universitetas“ pristatymas. Dalyvauja projekto sumanytojas Stasys Dragūnas, Vydūno ir Ajurvedos klubo nariai.
14.30 val. Rimgaudo Virgilijaus Kazakevičiaus knygos „Medicinos atradimų istorijos“ pristatymas (Mokslo ir enciklopedijų leidybos centras, 2017). Dalyvauja autorius, redaktorė Donata Linčiuvienė.

EDUKACINĖS PROGRAMOS KNYGŲ MUGEI
Vaikų ir jaunimo literatūros skyrius
11.30–13.00 val. „Žaidimai su virtualios realybės akiniais“, Šiaulių rajono savivaldybės viešoji biblioteka.
11.30–13.00 val. „Pasaką seku – pasaką piešiu“, Radviliškio rajono savivaldybės viešoji biblioteka.
11.30–17.00 val. „Spalvotai šviečiančių smėlio staliukų terapija“, Šiaulių rajono savivaldybės viešoji biblioteka.
12.00–15.00 val. „Kurkime su SVAKO robotu“, Šiaulių valstybinė kolegija.
13.30–17.00 val. „Birių spalvų ir krebždesio laboratorija“, Kelmės rajono savivaldybės Žemaitės viešoji biblioteka.
13.30–17.00 val. „Interaktyvios edukacinės veiklos“, Kelmės rajono savivaldybės Žemaitės viešoji biblioteka.

II aukšto fojė
12.00–17.00 val. „Tarpukario Lietuvos pradžios mokykla“, Šiaulių „Aušros“ muziejus Edukacijos centras.
Amerikos skaitykla
11.30–13.00 val. „Atpažink kalbą“, „Vasaros prisiminimai“, Šiaulių miesto savivaldybės viešoji biblioteka.
13.30–17.00 val. „Piešimas ant marškinėlių „Aš myliu Lietuvą“, Joniškio rajono savivaldybės Jono Avyžiaus viešoji biblioteka.
Abonementas
11.30–17.00 val. „Kiekvienai knygai – po skirtuką“, Radviliškio rajono savivaldybės viešoji biblioteka.
11.30–17.00 val. „Pynimas iš laikraščių juostelių“, Pakruojo rajono savivaldybės Juozo Paukštelio biblioteka.
Meno ir muzikos skyrius
11.30–13.00 val. „Netradicinis knygos skirtukas“, Šiaulių rajono savivaldybės viešoji biblioteka.
Kūrybinė erdvė
11.30–17.00 val. „3D technologijos“, „Virtuali realybė“, Šiaulių apskrities Povilo Višinskio viešoji biblioteka.
Poezijos kambarys
12.00–15.00 val. „Išmanioji literatūrinė viktorina“, Šiaulių apskrities Povilo Višinskio viešoji biblioteka.
Kraštotyros skaitykla
11.30–17.00 val. „Retromoderni fotografija“, Fotografijos muziejus (Šiaulių „Aušros“ muziejus).
Knygos grafikos centras
11.30–17.00 val. „Knygos ženklo (ekslibriso) kūrimas“, Šiaulių apskrities Povilo Višinskio viešoji biblioteka.

Knygų mugėje jūsų lauks leidyklos:
„Algarvė“, „Andrena“, „Charibdė“, „Gelmės“, „Homo liber“, „Kauko laiptai“, „Kelionės ir pramogos“, „Lieparas“, „Lietuvos rašytojų sąjungos leidykla“, „Litera“, „Mijalba“, „Mokslo ir enciklopedijų leidybos centras“, „Nieko rimto“, „Pamėginčius“, „Raidynėlis“, „Saulės delta“, Šiaulių „Aušros“ muziejaus leidykla, Šiaulių valstybinės kolegijos leidykla, „Terra Publica“, „Tobulėjimo projektai“, „Vydūno draugija“, „Žara“.
Autoriai: Andželika Bubelytė, Ramutė Gaučaitė, Aušra Kazlauskienė, Vita Morkūnienė, Dainius Šukys, Nijolė Kuicienė, Bernadeta Markevičienė, Stasys Dragūnas.
Bibliotekos III a. vinilinėmis plokštelėmis prekiaus vinilinių plokštelių kolekcionierius Edmundas.

Lauksime Jūsų „Šiaulių knygų mugėje 2018“!
Mugės globėjas – Šiaulių miesto meras Artūras Visockas.
Projektas finansuojamas Šiaulių miesto savivaldybės lėšomis.

Sigito Vaičiulionio kūrybinės veiklos penkiasdešimtmečio koncertas „Myliu tave“
2018-11-17 16:00 | Koncertų salė „Saulė”
Koncertas, skirtas dirigento Sigito Vaičiulionio kūrybinės veiklos penkiasdešimtmečio progai paminėti
„Myliu tave“
Muzikos šedevrų puokštę Jums dovanos:
Lietuvos nacionalinės kultūros ir meno premijos laureatė profesorė Asta Krikščiūnaitė (sopranas),
Lietuvos nacionalinio operos ir baleto teatro solistas Juozas Janužas (tenoras),
Lietuvos nacionalinės M. K. Čiurlionio menų mokyklos mokinė Liepa Jurgutavičiūtė (smuikas),
Rimantas Vingras (fortepijonas, Anglija),
Gediminas Brūzga (saksofonas),
Kristina Valčiukienė (sopranas),
Pijus Kondrotas (baritonas),
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga).

Koncerto vedėja Raimonda Sližienė.

Šokio spektaklis "GRAIKAS ZORBA"
2018-11-17 19:00 | Šiaulių arena
Legendinio Mikio Teodorakio baletą „Graikas Zorba“ Šiauliuose pristato pasaulinio garso choreografas ir kūrinio libreto autorius Lorca Massine.
Tai daugiau nei 30 šalių pastatytas spektaklis, kurį matė daugiau kaip du milijonai žmonių.
“Graikas Zorba” – daugiau negu baletas, tai spektaklis, kuriame susilieja muzika, šokis, literatūra, drama, choro dainavimas. Tai “opera omnia”. Muzika ir šokis sukuria dramą, kurios pagrindas yra laisvė, meilė ir draugystė.
Laisvė, šokis ir muzika Zorbai yra tiek pat reikalingi kaip meilė ir oras. Zorba – nesuprastas graikų čigonas. Zorba – pirmykščio prisirišimo prie gamtos ir gyvenimo archetipas. Zorba – avangardinis herojus, kontraversiškas šiuolaikinis žmogus.
Zorba nepaprastai aktyvus, impulsyvus, persmelktas aistrų. Kiekvienas jo žingsnis laužo bet kokias schemas ir konvencijas. Nesibaigiančioje kovoje su likimo smūgiais, Zorba įtvirtina savo nenuilstamą gyvybingumą, nugali vienatvės depresiją. Tai gyvenimo be alibi simbolis. Beje, Zorba nėra jaunystės simbolis – jis subrendęs žmogus, po daugelio išgyvenimų susikūręs savo filosofiją, atradęs savo gyvenimo išmintį. Joje nėra jaunatviško smalsumo, romantiškumo, abejonių.
„Graikas Zorba“ – tai istorija apie gyvenimą. Nikas Kazantzakis, apysakos „Graikas Zorba“ autorius, sukūrė herojų, kuris yra gyvenimo čempionas, kuris džiaugsmu įveikia liūdesį. Balete jis yra gaivališkai gyvenantis protagonistas, švenčiantis šią gyvenimo akimirką.
Džiaugsmo filosofija, visą apimantis Zorbos šokis pakeri. Juk kiekvienas tame pasaulyje galėtų būti paslaptingai plakančia Zorbos širdimi.
Lorca Massine dosjė
Lorca Massine jaunesnysis gimė 1944 m. liepos 25 d. Niujorke, garsaus rusų šokėjo ir choreografo Leonido Miasino ir jo žmonos, šokėjos Tatjanos Orlovos šeimoje. L. Miasinas yra per 50 baletų autorius, restauravęs daugelį savo tėvo sukurtų spektaklių. Jo darbai rodomi didžiausiuose pasaulio teatruose: „The Metropolitan Opera House“, New York City Ballet, „American Ballet Theatre“, „Convent Gardes“ Londone, „Ballet of the XXth Century“ (M.Bėjart), Paryžiaus Operoje ir kt. Baletą „Graikas Zorba“ jis pirmą kartą pristatė 1988 m., festivalio „Arena di Verona“ užsakymu.
MUZIKOS VADOVAS IR DIRIGENTAS – Martynas STAŠKUS
CHOREOGRAFAS – Lorca MASSINE
DIRIGENTO ASISTENTAS – Tomas AMBROZAITIS
SCENOGRAFĖ – Sigita ŠIMKŪNAITĖ
KOSTIUMŲ DAILININKĖ- Sandra STRAUKAITĖ

Spektaklis "Už durų"
2018-11-18 18:00 | Šiaulių dramos teatro Mažoji salė
Virgilijus Veršulis
Vienos dalies spektaklis
Režisierė – Inga Jarkova
Dailininkė – Roma Gilė

VAIDINA:
Senis – Juozas Bindokas
Emė – Inga Jarkova, Monika Šaltytė

Kamerinėms erdvėms skirtą spektaklį „Už durų” Šiaulių dramos teatre pristato debiutuojanti režisierė Inga Jarkova. Jauna G. Padegimo auklėtinė žiūrovams pateikia subtilų pasakojimą apie žmonių poreikį bendrauti ir negebėjimą susikalbėti. V. Veršulio pjesė „Už durų” 2007 m. tapo nacionalinės dramaturgijos festivalio „Versmė” favorite. Ši pjesė kartu su „Žalčio siuita“ ir „Lifte” sudaro savotišką draminį triptiką, pratęsiantį Kazio Sajos parabolinės dramos tradiciją.
Pjesės autoriaus Virgilijaus Veršulio vardas gerai žinomas tiems, kas seka šiuolaikinės lietuvių dramos pulsą. Naujosios lietuvių dramos kontekste jo pjesės išsiskiria draminės situacijos neįprastumu bei žanriniais ieškojimais. Ne išimtis ir pjesė „Už durų”, kurią originaliai interpretavo jauna režisierė, Klaipėdos universiteto absolventė, Inga Jarkova.
Spektaklyje du skirtingų kartų žmonės bendrauja per neatsidarančias duris. Pjesės siužetą sudaro savo durų niekada neatidarančio Senio ir laiptinėje apsigyvenančios jo sūnaus mylimosios Emės dialogas. Pamažu besivystantis vienas kitam svetimų žmonių suartėjimas tarsi žada laimingą finalą, bet, kaip dažnai atsitinka, durys atsidaro per vėlai… Jaunatviškas debiutuojančios režisierės stilius ir patyrusio aktoriaus Juozo Bindoko meistrystė akimirksniu įtraukia į daugiaprasmį dviejų žmonių išlikimo ir atsivėrimo aktą.
„Už durų” – puikus pasirinkimas originalios lietuviškos dramaturgijos, šviežaus režisūrinio braižo ir subtilios aktorystės pasiilgusiems žiūrovams.
Premjera 2012 m. rugpjūčio 24 d.
Spektaklio trukmė – 1 val. 10 min.

Nuotykių komedija „Kaip atsikratyti draugo?“
2018-11-19 18:00 | Koncertų salė „Saulė”
Profesionalaus komedijos teatro „Domino“ – nuotykių komedija „Kaip atsikratyti draugo?“ lapkričio 19 d. 18 val. atvyksta į Šiaulius. Tikrų draugų išskirti negali niekas! Ar tikrai? Juk draugystė dažniausiai tęsiasi tol, kol geriausias draugas nepradeda tavęs… užknisti!
Kaip atsikratyti draugo, su kuriuo bendravimas tampa nepakeliama našta? Tokį klausimą sprendžia Pjeras ir Klotilda – tipiška sutuoktinių pora. Jie linksmi, malonūs, vaišingi, todėl turi begalę draugų. Kaip žinia, kad puoselėtum draugystę, tam reikia skirti daug laiko. O jo vis trūksta…
Porelė nusprendžia: reikia atsikratyti Antuano ir Beatrisės – draugų, kuriuos pažįsta net trisdešimt
metų! Ji – nuobodi, jis – egocentriškas. Bendravimas su jais jau nebeteikia jokio malonumo.
Tačiau senų draugų taip lengvai neatsikratysi. Reikia gero, kruopščiai parengto plano! Pjeras pasiūlo suruošti… atsisveikinimo vakarienę: tobulą vakarą, kuris bus paskutinis. Įsivaizduokite: jausmingas, nostalgiškas, nepamirštamas susitikimas, kurio metu skamba mėgstamiausia svečių muzika, geriamas brangiausias vynas, valgoma skaniausia vakarienė, žarstomi komplimentai. Tiesiog tobulai elegantiškas būdas ištarti „sudie“!
Į slaptą atsisveikinimo vakarą Antuanas ateina vienas. Senas draugas kaip niekad jausmingas ir prislėgtas: nespėjo baigti disertacijos, kuriai skyrė net dešimt savo gyvenimo metų, mirė psichoterapeutas, pas kurį jis lankėsi, regis, visą amžinybę, o ir Beatrisė išsikraustė gyventi atskirai… Nepaisant nedidelės sąžinės graužaties, viskas vyksta pagal planą. Tol, kol svečio žvilgsnis neužkliūna už vienos intriguojančios detalės, kuri jam išduoda, koks visgi buvo tikrasis šio vakaro tikslas. Nuo tos akimirkos viskas apsiverčia aukštyn kojomis, o vakaro pabaiga pažers
netikėtų staigmenų!
Komedijoje vaidina profesionalūs teatro aktoriai: Neringa Varnelytė, Andrius Žiurauskas, Sakalas Uždavinys, Aleksas Kazanavičius, Rimantas Bagdzevičius.
Daugiau informacijos: http://www.dominoteatras.lt/spektakliai/kaip-atsikratyti-draugo/.

Orkestras LORDS OF THE SOUND su programa „Music is coming“
2018-11-21 19:00 | Koncertų salė „Saulė”
Garsus Ukrainos simfoninis orkestras LORDS OF THE SOUND surengs naujus pasirodymus Lietuvoje ir pristatys nuostabią programą „Music is coming“
Orkestro LORDS OF THE SOUND pasirodymai – tai daugiau nei koncertas, tai – tikras šou!
Music is coming – tai neįsivaizduojamas gyvo orkestro skambesio, choro ir tikros magijos, kurios kupini jūsų mėgstami filmai ir kompiuteriniai žaidimai, junginys.
Visame pasaulyje puikia žinomi garso takeliai suskambės naujai ir įgys ypatingą galią – toks yra nepakartojamų LORDS OF THE SOUND meistriškumo lygis! Būtinai ateikite ir patys pajauskite visą gyvo muzikinio srauto galią!
Orkestro nariai itin ryškiai atliks žinomų fantasy žanro filmų ir kompiuterinių žaidimų muziką: Sostų karai, Vikingai, Keršytojai, Alisa Stebuklų šalyje, Nuostabioji moteris, Žiedų valdovas, Įsikūnijimas, Van Helsingas, Narnijos kronikos, Karibų jūros piratai, Penktasis elementas, Warcraft, Skyrim, League of Legends Assassin’s Creed, Mortal Kombat, The Witcher ir kitų.
Unikalių vizualizacijų dėka kiekviena melodija atgys ir į salę įsiverš nematytos fantastinės būtybės, o žiūrovams atsivers nežinomas pasaulis, kuriame valdo magija ir burtai. Orkestras LORDS OF THE SOUND jau seniai tapo vienu iš populiariausių Ukrainos muzikinių kolektyvų.
Galingas erdvinis skambesys, neeiliniai sprendimai ir profesionalumas – pagrindiniai orkestro skiriamieji bruožai. Music is coming – tai geriausias būdas neįprastai praleisti laiką. Svaiginantis renginys geriausiai padės pamiršti kasdienę rutiną ir atvers duris į naują realybę, kurioje mitai atgyja, o stebuklai vyksta kiekviename žingsnyje.
Bendra koncertinės programos trukmė – apie 2 val.

Edukacinis projektas „MUZIKINIAI RUDENYS 2018”
2018-11-22 18:00 | Koncertų salė „Saulė”
Šiaulių miesto koncertinė įstaiga „Saulė“ – edukacinio koncertų ciklo „Muzikiniai rudenys“ sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol. Šiauliuose ir rajoniniuose miestuose organizuojami koncertai, kurių vienoje dalyje su Šiaulių kameriniu orkestru pasirodo vietinių muzikos ir meno mokyklų gabiausi mokiniai. Kitoje – žinomi ir profesionalūs instrumentalistai bei solistai ir Šiaulių kamerinis orkestras.
Šiais metais ciklo „Muzikiniai rudenys“ koncerte Šiauliuose dalyvaus:
Šiaulių kamerinis orkestras (meno vadovas ir dirigentas Ričardas Šumila),
jaunosios kartos talentinga smuikininkė, Karalienės Mortos premijos laureatė bei daugelio konkursų prizininkė Augustė Emilija Janonytė,
Šiaulių muzikos ir meno mokyklų auklėtiniai.
RENGINYS NEMOKAMAS

Ievos Zasimauskaitės koncertas
2018-11-22 19:00 | Šiaulių arena
12 -ą vietą Europos dainų konkurse „Eurovizijoje” Lietuvai pelniusi atlikėja Ieva Zasimauskaitė pirmą kartą atvyksta romantiškam pasirodymui į Šiaulių areną!
Lapkričio 22 -ąją mažojoje koncertų salėje Ieva atliks žinomiausius kūrinius, o taip pat išgirsime ir Europą sužavėjusią lyrinę baladę išsiskiriančia savo prasmingu turiniu „When we’re old” (liet. „Apie mus pasenusius”)

ILIUZIONISTO ŠOU IR SCENOS VILKAS DAINIUS MARTINAITIS
2018-11-23 18:00 | Koncertų salė „Saulė”
Pamenat VRS kamerą? Prisimenate veidą žmogaus ir tembrą kurio pamiršti neįmanoma? Taip tai – Dainius Martinaitis – iki šių dienų scenos ir renginių vilku tapęs vedėjas bei įgarsintojas – atvyksta į jūsų miestą !
Patinka stebuklai, magija ir subtilus humoras? Šis vakaras kaip tik jums ir jūsų draugui!
Jungtinis duetas kviečia visus į stebuklų ir žaidimų kupiną vakarą.
Iliuzionistas EMMAGiC – penktas pasaulyje iliuzionistas kuriam pavyko pradanginti nuo žemės paviršiaus pastatą. Baltijos šalių „aklojo“ vairavimo rekordininkas ir tarptautinių konkursų laureatas žada interaktyvų pasirodymą kuriame sudalyvaus kiekvienas atėjęs, o keli žiūrovai prisilies prie stebuklų patys iš labai arti! „Duonos ir žaidimų!
Yra senas posakis, duonos galite atsinešti, o žaidimų ir pramogų mes parūpinsime į valias – juokauja apie renginį organizatorius“
Iliuzionistas scenoje jau leidžia 10 metų, renginių vedėjas Dainius jau daugiau nei 20, tai yra skaičiai kurie kalba patys už save ir garantuoja interaktyvų ir abėjingų nepaliksiantį renginį! Bilietus galite įsigyti kultūros namų kasoje arba bilietai.lt sistemoje. Susitikime !

Vytauto Šiškausko koncertas
2018-11-23 19:00 | Šiaulių arena
Visų mylimas, gera nuotaika užkrečiantis, didįjį turą po Lietuvos arenas pernai surengęs Vytautas Šiškauskas grįžta į Šiaulių areną!
Nepamirštamus šlagerius dainuosime kartu lapkričio 23 -ąją 19 val.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Trukmė: 2 val.
Išankstiniai užsakymai: Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Tai patogiau, pigiau ir greičiau. Kreiptis tiesiogiai telefonu: +370 671 34 555 Lina
Organizatorius: VšĮ „Pramogų sala”

Ekskursija „Tu ateik į pasimatymą“
2018-11-24 12:00
Gidas Saulius Stasiūnas lauks prie fontano „Tūkstantmečio tiltai“, Vilniaus-Žemaitės gatvių sankryžoje.
Trukmė 2 val.
Sveiki, romantikai , idealistai arba tiesiog pozityvūs žmonės!
Kaip nustatyti, ar esate pakankamai pozityvūs? Tiesiog lėtai penkis kartus pasakykite sau: „PA-SI-MA-TY-MAS“. Ir jei tik pajusite, kad temperatūra kyla … atsakymas aiškus. O jei ir abejojate, ateikite ir kartu pakeliausime taip, kad net miesto termometras parodys didelį pliusą .
Ar tinka Šiauliai pasimatymui? Mažiausiai aštuoni amžiai, kai čia susitinka žmonės. Tiesa, XX amžiuje mus taip griovė, kad tik paukščio Fenikso pranašystė prikelti miesto sienas tegalėjo… Tiesa ir tai, kad tapome uždaru, kariniu, slaptu, apribotu, pramoniniu, pilku gyvenamu vienetu, kurį pažadinti galėjo nebent … paskutinis gaidys!
„Doremidoredo!“ Šio menamo skambesio kviečiami pasivaikščiokime bulvaru ir atraskime tai, ką jau penktą dešimtmetį miesto vadovai ir architektai, menininkai ir dizaineriai, studentai ir paprasti miestelėnai darė, daro ir darys, kad nuolat vyktų MŪSŲ PASIMATYMAS. Tai toks natūralus, žmogiškas gyvenimo spektaklis, kurio užuomazgoje yra noras patirti kažką nauja, preliudija – nerimastingas virpesys , nes dalyvių bus bent dvi puselės, veiksmas – toks nenuspėjamas, kaip kovo mėnesio oras, kulminacija – tai, ko niekaip negalėjome iš anksto nuspėti, atomazga – nauja daug žadanti pažintis …
Daug žadėti aš galiu, tad reklamą juodu ant balto piešiu:
Štai senasis „univermagas“ Jus aprengs, o batsiuviai apaus,
Gėlininkai žiedelį į ranką įspraus, bet „Gyvatė“ ir „Vėžys“ perspės,
„Rublis“ už eurą paliūdės, kol „Trys nykštukai“ tolyn palydės,
„Motinystė“ sužavės, o „Žuvis“ savo akimis kelią švies,
„Dvi kregždutės“ apie katinus čiauškės, „Paršelis“ nežinia kur uodegėlę ries,
Foto blykstės akimirką fiksuos, o „Gaidys“ kad užgiedos …
Mes į laikrodį žiūrėsim ir kvapnios arbatos paragauti spėsim.
Po to amfiteatru „nuriedėsim“, Rūdės bangų neregėsim,
„Tris paukščius“ palesinsim ir savo svajones padrąsinsim.
Ką praleido ši REKLAMA?
PASIMATYMAS prasideda čia – Šiaulių bulvare!

Susitikime prie „Tūkstantmečio tiltų“ (Vilniaus – Žemaitės gatvių sankryžoje)
Gidas Saulius Stasiūnas

TARPTAUTINIS BUSHIDO S.W.A.T. TURNYRAS "SAULĖS MŪŠIS 2018"
2018-11-24 19:00 | Šiaulių arena
EMOCINGIAUSIOS, KUPINOS ADRENALINO, KRAUJĄ STINGDANČIOS BEI ŽIŪROVUS IŠ SAVO VIETŲ KELIANČIOS BUSHIDO S.W.A.T. KOVOS GRĮŽTA Į ŠIAULIŲ ARENĄ JAU LAPKRITĮ!
Susitinkame arenoje lapkričio 24 -ąją 19 val.!
Pagrindinė renginio informacija
Nuolaidos: 50 % neįgaliesiems
Nemokamai: vaikai iki 6 metų neužimantys papildomos vietos
Išankstiniai užsakymai (24 val. iki renginio pradžios):Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Kreiptis tiesiogiai telefonu: +370 671 34 555 TIK DĖL VAIŠIŲ UŽSAKYMŲ

Muzikinė pasaka „Karalaitės Garbanėlės ir Antanėlio Burokėlio nuotykiai“
2018-11-25 12:00 | Koncertų salė „Saulė”
„Tilidūdos“ kūrėjas Rokas Radzevičius pristato muzikinę premjerą „Karalaitės Garbanėlės ir Antanėlio Burokėlio nuotykiai“.
Gerai žinoma ir vaikų jau pamėgta knygelė apie plaukus praradusią gražuolę karalaitę Garbanėlę pagaliau tampa muzikiniu spektakliu.
Muzikinės pasakos „Karalaitės Garbanėlės ir Antanėlio Burokėlio nuotykiai“ premjeriniai parodymai vyks: lapkričio 4 d. – Panevėžyje, 11 d. – Vilniuje, 13 d. – Kėdainiuose, 18 d.– Alytuje, 22 d. – Birštone, 25 d. – Šiauliuose, gruodžio 8 d. – Kaune, 18 d. – Marijampolėje.
Muzikinę pasaką režisuoja Vidas Bareikis, spektaklyje vaidina – V. Bareikio aktorių kursas. Istoriją apie Garbanėlę sukūrė ir muziką jai parašė kompozitorius Rokas Radzevičius. Jis taip pat sueiliavo juokingas daineles, kuriomis apdovanojo karalių Raudonbambį, jo dukrą Garbanėlę, Antanėlį Burokėlį, jo keistus draugus: raganių Termostatą ir Pelkių senį.
Istorija apie nuplikusią karalaitę išsyk sužavėjo vaikus. Joje pasakojama tai, kas įvyko vienoje tolimoje karalystėje, kurią valdo karalius Raudonbambis. Jis augina dukrą karalaitę Garbanėlę. Dukrelė lepinama užauga pasipūtusi ir aikštinga. Negerbia savo tėvelio ir reikalauja jaunikio. Tačiau įvyksta keistas dalykas: Garbanėlė nuplinka ir ant jos pakaušio lieka tik vienas plaukelis. Raudonbambis paskelbia, jog tam, kas išgydys dukrą, atiduos ją į žmonas bei dovanos pusę karalystės. Apie šitokią karalaitės nelaimę sužino paprastas kaimo vaikinas – kanklininkas Antanėlis Burokėlis. Jis drauge su keistų bičiulių kompanija, pagaliau sugeba grąžinti Garbanėlei dingusius plaukus ir jie abu gyvena ilgai bei laimingai.
Muzikos ir libreto autorius – ROKAS RADZEVIČIUS
Režisierius – VIDAS BAREIKIS
Vaidina – VIDO BAREIKIO KURSAS

Ansamblio NERIJA atsisveikinimo koncertas
2018-11-25 15:00 - 18:00 | Koncertų salė „Saulė”
Legendinė „Nerija“ atsisveikina su gerbėjais
Lietuvos estrados gyva legenda ansamblis „Nerija“ šį rudenį surengs paskutinius koncertus ir geriausiomis dainomis atsisveikins su gerbėjais. Paskutinį kartą vienoje scenoje – visas „Nerijos“ žvaigždynas: Edmundas Kučinskas, Birutė Petrikytė, Simonas Donskovas, Vitalijus Pauliukas, Laima Žemaitytė, Nijolė Tallat-Kelpšaitė ir Antanas Čapas.
Atsisveikinimo programoje – visos garsiausios per beveik penkis dešimtmečius ansamblyje skambėjusios, nemariais šlageriais virtusios, dainos. Drąsiai galima sakyti – Lietuvos estrados aukso fondas. Kiekvieno „Nerijos“ dainininko kišenėje mažiausiai po kelias dainas, kurios tapo ištisų kartų klausomiausiomis.
Vienas iš „Nerijos“ dainininkų – Simonas Donskovas – turi gerą palyginimą apie populiariausius ansamblio laikus: kas sporte buvo „Žalgiris“, tas scenoje – „Nerija“.
Dar prieš trejus metus visi „nerijiečiai“ draugiškai arenose atšventė iškilmingą grupės 45-erių metų jubiliejų, po kurio pusę lūpų prašneko, kad penkiasdešimtmečio grupė greičiausiai nebešvęs
„Visi mes jau seniai esame nebe jaunuoliai. Tarpusavyje visada kalbėjomės, kad nulipti nuo scenos reikia tuomet, kai jauti, kad laikas. Ir nulipti garsiai, su daina. Šiemet labai aiškiai supratome, kad tas laikas jau atėjo. Todėl iškilmingai koncertais užbaigiame „Nerijos“ istoriją“, – sako ansamblio dainininkai.
„Nerijiečiai“ prisipažįsta, kad prieš trejus metus netekę vieno savo lyderių, šviesios atminties Stasio Povilaičio, jie kiekvienas tyliai persvarstė gyvenimo kelią. „Nori nenori susimąstai, kai tai atsitinka. Ateina aiškus jausmas, kad nesame amžini. Todėl norisi surengti paskutinį didelį ir galingą koncertų turą, kol visi dar esame drauge. Atsisveikinti su žmonėmis, kurie mūsų klausė nuo pat jaunystės iki dabar. Atiduoti jiems pagarbą ir atsisveikinti taip, kaip mums atrodo geriausia“, – sako jie.
Nors visada buvo kalbama, kad „Nerija“ – vyriškas kolektyvas, atnešęs neblėstančią šlovę tokiems scenos grandams kaip S. Povilaitis ar E.Kučinskas; išauginęs galingo balso ir stoto klaipėdietį Simoną Donskovą; išgarsinęs merginų širdis tirpdžiusį garbinių Vitalijų Pauliuką ir muzikalųjį Antaną Čapą bei daugelį kitų, atsisveikinimo koncertuose matysime ir tris garsiausias „Nerijos“ moteris: Laimą Žemaitytę, Nijolę Tallat-Kelpšaitę ir Birutę Petrikytę. „Nerijos“ ansamblyje moterims įsitvirtinti ir sužibėti buvo daug sunkiau nei vyrams, todėl tos, kurios pritapo ir išliko, buvo tikrai išskirtinės.
Paradoksalu, bet vyrų ansambliu laikytą „Neriją“ 1970 metais įkūrė būtent moteris – viena ryškiausių ansamblio žvaigždžių N. Tallat-Kelpšaitė.
„Ansamblį mes subūrėme dviese su šviesaus atminimo konferansjė Algirdu Kuzmicku. Kadangi dauguma muzikantų buvo klaipėdiečiai, sugalvojome, jog labiausiai tiktų „Nerijos“ pavadinimas“, – prisimena Nijolė.
Pradžia nebuvo lengva ir nežinia, ar šiandien kalbėtume apie „Nerijos“ legendą, jei ne Romualdas Bieliauskas (1943–1979), ansambliui vadovauti pradėjęs 1974 metais. Štai tada šalį ir apėmė tikra „Nerijos“ manija. Minios klykiančių gerbėjų persekiojo dainininkus po koncertų, tykodavo prie viešbučių. Partijos šulai kviesdavo į vakarienes, kurios stebindavo gausiai nukrautais stalais. Nors „Nerijos“ ansamblis turėdavo derinti savo repertuarą su partijos funkcionieriais, sumanūs dainininkai sugebėdavo taip apdumti akis prižiūrėtojams iš komunistų partijos, kad jų koncertuose dažnai skambėdavo nieko bendra su tarybine morale neturinčios dainos. Nemaža dalis buvo populiarių Vakarų šlagerių perdirbiniai.

ATLIKĖJAI:
Edmundas Kučinskas
Birutė Petrikytė
Simonas Donskovas
Vitalijus Pauliukas
Laima Žemaitytė
Nijolė Tallat-Kelpšaitė
Antanas Čapas

Unikalus romantiškas šou „Dmitry Metlitsky ir Orkestras“
2018-11-27 18:00 | Koncertų salė „Saulė”
Pirmą kartą Lietuvoje!
Unikalus romantiškas šou „Dmitry Metlitsky ir Orkestras“.
Instrumentinės muzikos šedevrai, pasauliniai hitai šiuolaikinėje interpretacijoje, kuriuos atlieka orkestras „DM-Orchestra“.
Koncertas Šiauliuose koncertų salėje „Saulė“ lapkričio 27 d. 18 val.
Bilietai čia.
Tai unikali proga išgirsti gyvą instrumentinę muziką šiuolaikinėje interpretacijoje ir moderniu stiliumi, kurią atlieka geriausi Europos muzikantai – tai tikra šventė sielai ir širdžiai. Lietuvoje koncertuos tarptautinis orkestras „DM-Orchestra“!
Dmitry Metlitsky – kompozitorius, orkestro „DM-Orchestra“ įkūrėjas, yra vienas iš nedaugelio šiuolaikinių kompozitorių, kurių muzika pavergia nuo pirmųjų akordų ir priverčia klausytojų širdis plakti visiškai kitokiu ritmu. Jo magiška muzika yra pilna teigiamų emocijų ir paliečia jūsų sielos gelmes – ji pavergė tūkstančių žmonių širdis visame pasaulyje.
Neįtikėtinai graži muzika kartu su galingais garso takeliais, energingomis epo ir roko kompozicijomis, atliekama virtuoziškų orkestro muzikantų, nepalieka abejingų, žavi, sukuria ypatingą atmosferą ir tikrai stebuklingai poveikia kiekvieną klausytoją, todėl šio kompozitoriaus muzika vadinama magiška.
Ši muzika negali būti palyginta su niekuo, ją galima tik išgirsti ir priimti į savo sielą visiems laikams, nes tai, kas ateina iš širdies – širdį ir pasiekia…
Orkestro programoje taip pat yra ir legendinių A.Vivaldi, J. Lasta, P. Mauriat, T. Albinoni, G. Caccini hitai šiuolaikiniame apdorojime.

Paskaita „Peizažinė fotografija“
2018-11-28 17:00 | Fotografijos muziejuje
Peizažinė fotografija priskiriama praeities meno formoms, sentimentalumo ir eskapizmo išpažinėjams. Tačiau tokia jos samprata yra susijusi su tradiciniu gamtos, kaip laukinio pasaulio suvokimu. Dabar visos gamtos pasaulio nekaltumo ir laukiniškumo iliuzijos yra prarastos. Žmogaus ekspansija transformavo pastoralinį kraštovaizdį į technogeninių katastrofų griuvėsius. Kaip į šiuos pokyčius reaguoja fotografai, ar ieško gražių natūralumo likučių gamtoje ar savo kūryboje tiria dramatiškus, žmogaus ekspansijos išprovokuotus gamtos pokyčius? Kaip nebūtų keista, peizažinė fotografija gyvuoja ir vystosi, joje netrūksta ir praeities sentimentų ir kritiško konceptualumo.
Lapkričio 28 d. (trečiadienis) 17.00 val.

Verslo ir pasiekimų paroda ŠIAULIAI‘18
2018-11-29 10:00 - 2018-12-01 19:00 | Šiaulių arena
Susitikime verslo ir pasiekimų parodoje Šiauliai 2018!
Renginio laikas: nuo 10 iki 19 val.!
Kasmet tris dienas vykstanti viena didžiausių regioninių parodų vartotojams vienu laiku ir vienoje erdvėje sutelkia gamintojus ir klientus, pardavėjus ir pirkėjus, užsakovus ir verslo partnerius.
Parodos dalyvių įvairovė leis kiekvienam lankytojui atrasti tai, kas jam įdomu ir aktualu. Verslo ir pasiekimų parodoje Šiauliai 2018:
▫ Pristatymai, degustacijos ir gamintojų kainos. Dalyvauja įmonės, organizacijos, smulkieji verslininkai iš Lietuvos, Latvijos, Prancūzijos, Vokietijos.
▫ Aktuali informacija ir tiesioginis bendravimas su parodos dalyviais stenduose.
▫ Parodos gaminio, Originaliausio stendo ir Parodos paslaugos rinkimai.
▫ Parodos renginiai, seminarai, diskusijos.
▫ Tarptautinė konferencija „Tarptautinės prekybos iššūkiai ir regionų ekonominis potencialas“.

Koncertas TANGO ARGENTINO
2018-11-29 18:00 | „Polifonijos” salė
Lapkričio 29 d. 18:00 val. kviečiame į dar vieną koncertų ciklo „Muzika pro atvirą langą“ aistringą pasirodymą „Tango Argentino“

Autentiška ir nuoširdi muzika bei meilės ir aistros šokis į Lietuvą atvyksta tiesiai iš pačios tango tėvynės Argentinos. Šiaulių kamerinėje salėje „Polifonija“ kartu pasirodys charizmatiškieji tango meistrai – dainininkas, kompozitorius ir šokėjas EDUARDO GIMENEZ bei daugelio tarptautinių konkursų ir festivalių nugalėtojai – šokėjai BRIGITA ir CARLOS RODRIGUEZ bei fortepijono muzikos virtuozas FELIKSAS ZAKREVSKIS. Garsūs muzikantai paruošė išskirtinio grožio ir nepaprastai romantišką meninę programą į kurią elegantiškai įsikomponavo jausmingų šokėjų pora.
„Tango nėra vien tik žingsniai ar jų deriniai, tango – tai kultūros, kurioje jis gyvena nuo vaikystės, išraiška. Šiame šokyje tu gali išreikšti visą pojūčių ir jausmų vaivorykštę – nuo gilaus santūraus skausmo ir kančių iki visapusės meilės ir džiaugsmo.“, – aistringąjį tango šokį apibūdina tradicinio „gyvojo“ tango meistras Carlos Rodriguez iš Buenos Airių, kuris kartu su Brigita Rodriguez užpildo sceną kerinčiu šokiu. Tarptautinių konkursų laureatas ir jo partnerė priklauso tai muzikantų kategorijai, kurie ieško naujų išraiškos formų ir sulaukia audringų ovacijų už savo emocingą muzikavimą, virtuozišką techniką ir visišką savęs atidavimą scenoje. Dainininkas, kompozitorius ir šokėjas Eduardo Gimenez gimęs Urugvajuje yra puikus tradicinės ir populiariosios argentinietiškos muzikos atlikėjas, pasižymintis unikaliu balso tembru.

Programą atliks:
Eduardo Gimenez (vokalas, gitara)
Feliksas Zakrevskis (fortepijonas)
Brigita ir Carlos Rodriguez (šokėjai)
Bilietų kaina 10 ir 7 € (nuolaida taikoma moksleiviams, studentams, senjorams ir neįgaliems pateikus pažymėjimą).
NAUJIENA!!! – Koncertų ciklo „Muzika pro atvirą langą“ ABONEMENTAI. 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60
Kitus koncertų ciklo „Muzika pro atvirą langą“ koncertus galite rasti paspaudę nuorodą: http://www.polifonija.lt/n/wp-content/uploads/2018/08/ruduo-ziema-afisa-A2-psl.jpg
Daugiau informacijos: www.polifonija.lt ir www.facebook.com/polifonijalietuva

Romo Dambrausko koncertas
2018-11-29 19:00 | Koncertų salė „Saulė”
Romas Dambrauskas 2015 metų pavasarį pagaliau subūrė muzikantų grupę ir kartu su ja pradeda koncertuoti džiugindamas publiką gyvu garsu, senomis ir naujomis dainomis, kurių per koncertinės veiklos trisdešimt metų yra sukūręs jau net šimtą vienuolika. Žinoma ne visas jas įmanoma atlikti kelių valandų koncertinėje programoje, tad Romas su grupe labai atidžiai rinko dainų repertuarą būsimiems pasirodymams. Grupėje patys geriausi muzikantai: Giedrius Misiūnas- klavišiniai, Jonas Šopa- klavišiniai, saksofonas, Aurimas Jazdauskas- mušamieji, Benas Muntrimas- perkusija. Geras garsas, puiki nuotaika, pačios geriausios, senos ir naujausios Romo Dambrausko dainos laukia Jūsų šiuose gyvo garso koncertuose.

Spektaklis „Po 20 metų“
2018-11-30 18:30 | Šiaulių dramos teatras
Ar gali būti, kad Urvinis žmogus vedęs gyveno ilgai ir laimingai?
Ar gali būti, kad Urviniam žmogui viskas klojasi geriau nei kitiems?
Ar gali būti, kad Urvinis žmogus laimingesnis už bet ką pasaulyje?
O gal?..
Pagaliau atėjo laikas, kai į visus šiuos klausimus galėsime atsakyti pažvelgę pro rakto skylutę. Po 20 metų.
Vaidina:
Gabija Jaraminaitė – Ryškuvienė
Andrius Bialobzeskis
Režisierius Dainius Kazlauskas
„Edita – labai stipri moteris. Dažniausiai nė nežinau, kaip suteikti jai tai, ko jai reikia. Nežinau… Kartais stebiu ją miegančią, ir nebuvo nė karto, kad žiūrėdamas jį ją nepagalvočiau kaip ją apginti ir apsaugoti namus, kuriuose ji užsiiminėja magija…“
Tai vieni paskutinių žodžių, kuriuos Vidutis ištaria spektaklio „Urvinis žmogus“ finale. Žodžiai, kurie pradėjo jo gyvenime naują – šeimyninio gyvenimo – etapą. O ten jo jau laukė visa puokštė gyvenimo priedų: karjera, paskola, vaikai, darželiai, mokyklos…
„Po 20 metų“ – tai žvilgsnis pro rakto skylutę į Vidučio ir Editos gyvenimą po 20 metų santuokos. Vaikai jau užauginti ir vis daugiau laiko lieka vienas kitam – kaip anuomet, kai jie buvo vos susipažinę. Tik vienas skirtumas: jie jau 20 metų kartu.
Kaip gyvenimas kartu keičia santykius? Kaip keičiasi vieno požiūris į kitą? Ar laikas patvirtina prieš 20 metų išmoktas tiesas apie vyrų ir moterų panašumus bei skirtumus?
Visa tai ir daugiau – komedijoje „Po 20 metų“.
„Jei esate suaugęs žmogus ir gyvenate santuokoje, jums neišvengiamai patiks šis spektaklis. Vienas iš nuostabiausių dalykų jame yra tai, kokios atpažįstamos yra mintys, situacijos, nuogąstavimai, pašnekesiai ir ginčai. Jas atpažins bet kuri pora, gyvenusi kartu – nesvarbu kaip ilgai ir kaip laimingai“, – sako vienas spektaklio vertintojas, ir mes jam visiškai pritariame.
Taigi, porą – į parankę, gerą nuotaiką – į kitą, ir geras vakaras garantuotas!

Saulius Prūsaitis’39 Naujas Albumas
2018-11-30 19:00 | Koncertų salė „Saulė”
Surengęs itin sėkmingus vasaros koncertus, į kuriuos net pritrūko bilietų, Saulius Prūsaitis kviečia visus į naujo albumo „39“ pristatymą: Vilniuje, koncertų salėje „Compensa“, 30 d. – Šiauliuose.
„Malonu, kai bilietus išperka iki koncerto likus savaitei, bet nesmagu, kad yra žmonių, kurie vis dėlto nepatenka. Labai nenusiminkite, nes rudens pabaigoje-žiemos pradžioje surengsime šešis labai išskirtinius koncertus, kuriuose pristatysime naują albumą „39“. Tai bus didelė ir smagi šventė visiems: ir publikai, ir mums patiems. Groti „Žalgirio“ arenoje – tarsi sapnas virtęs realybe. Laukia daug darbo, bet darbą mes mylime“, – apie jau dabar prasidėjusį pasirengimą albumo pristatymo koncertams sako S. Prūsaitis.
Sakydamas, kad koncertai bus šventė, jis visiškai neperdeda. Apsilankę S.Prūsaičio koncertuoje būna nustebę, koks tai linksmas ir pozityvia energija pulsuojantis renginys. „Dar tiek per vieną vakarą nesu juokusis ir šokus“, – labai taikliai koncertą apibūdino viena žiūrovė.
Po ilgos pertraukos jis surengs ir pristatymo koncertą gimtojoje Marijampolėje.
„Labai laukiu to koncerto, jis bus tikrai ypatingas. Noriu, kad visi žinotų, jog esu iš Marijampolės. Didžiuojuosi tuo ir , neslėpsiu, noriu, kad mano gimtame mieste mane mylėtų ir manimi džiaugtųsi“, – sako dainininkas.
Jam nekilo dvejonių, kaip pavadinti savo jau antrąjį solinį albumą. „39“ svetainėje „Youtube“ jau turi beveik 8 milijonus perklausų ir baigia pasivyti populiariausią S.Prūsaičio dainą „Norim šokti“, kuri artėja 10-to milijono link.
„Būtų tikrai nelogiška albumą vadinti kitaip, kai 39 tapo mano lemtingu skaičiumi“, – juokiasi S. Prūsaitis.
Be magiškosios „39“, albume bus galima rasti ir didžiulės sėkmės sulaukusį hitą „Tu nemoki“, kurį S. Prūsaitis įdainavo drauge su buvusia savo mokine, „X faktoriaus“ laimėtoja Igle. Taip pat – pačią naujausią dainą „Merginos šoks“, kurią publika pasigavo ir nebepaleido nuo pirmų grojimų koncertuose.
S. Prūsaitis – vienintelis ir nepakartojamas ne tik scenoje, bet ir nulipęs nuo jos. Nedaugelis žino, kad jis – ne tik visų savo dainų muzikos ir žodžių autorius, bet ir pats jas aranžuoja, įrašo nuosavoje įrašų studijoje, prodiusuoja.
„Yra muzikantai, kurie moka geriau įgroti tam tikrus instrumentus nei aš, yra mano mielos merginos, kurios dainuoja pritariančius vokalus, bet aš kiekvieną įrašo mikrosekundę esu šalia. Aš žinau, kaip turi skambėti daina, ir padarysiu viską, kad tą skambesį išgaučiau“, – sako jis.
